**Ministru kabineta rīkojuma projekta**

“Grozījums Ministru kabineta 2015. gada 29. jūnija rīkojumā Nr. 333 “Par jauna augstākās izglītības finansēšanas modeļa ieviešanu Latvijā”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 29. jūnija rīkojuma Nr. 333 “Par jauna augstākās izglītības finansēšanas modeļa ieviešanu Latvijā” 3.2. apakšpunktā Izglītības un zinātnes ministrijai (turpmāk – ministrija) dots uzdevums līdz 2017. gada 1. jūlijam sagatavot un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2006. gada 12. decembra noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem", nosakot kārtību, kādā aktualizē studiju vietas bāzes izmaksu aprēķina metodiku un pārskata studiju izmaksu koeficientus, papildus iestrādājot mehānismu, kas veicina augstākās izglītības pieejamību reģionos un darba tirgus vajadzībām atbilstošu programmu attīstību, kā arī nosakot izpildījuma līgumu slēgšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konceptuālais ziņojums “Jauna augstākās izglītības finansēšanas modeļa ieviešana Latvijā” ar tam pievienoto pasākumu plānu jauna finansēšanas modeļa ieviešanai apstiprināts ar Ministru kabineta 2015. gada 29. jūnija rīkojumu Nr. 333 (turpmāk – Ministru kabineta rīkojums). Ministru kabineta rīkojuma 3. punkta 3.2. apakšpunktā Izglītības un zinātnes ministrijai (turpmāk – ministrija) dots uzdevums līdz 2017. gada 1.jūlijam sagatavot un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2006. gada 12. decembra noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem" (turpmāk – MK noteikumi Nr. 994) nosakot kārtību, kādā aktualizē studiju vietas bāzes izmaksu aprēķina metodiku un pārskata studiju izmaksu koeficientus, papildus iestrādājot mehānismu, kas veicina augstākās izglītības pieejamību reģionos un darba tirgus vajadzībām atbilstošu programmu attīstību, kā arī nosakot izpildījuma līgumu slēgšanas kārtību. Izpildījuma līgumu slēgšanas kārtība ir atrunāta MK noteikumu Nr. 994 20. punktā, 21. punktā, 23. punktā, 24. punktā, 25. punktā, 251 punktā, 25.2 punktā un 26. punktā.Attiecībā uz studiju vietas bāzes izmaksu aktualizāciju un koeficientu pārskatīšanu, norādām, ka šie pasākumi prasa papildu finansējumu. Jau pašreiz MK noteikumu Nr. 994 27. punktā ir paredzēta pāreja no minimāliem uz optimāliem studiju izmaksu koeficientiem, kurai bija jānotiek 10 gadu laikā no 2008. gada līdz 2017. gadam. Taču, ņemot vērā, ka no 2008. uz 2009. gadu finansējums augstākajai izglītībai ministrijas budžeta programmā “Augstākā izglītība” tika samazināts gandrīz divreiz, no 116 miljoniem *euro* uz 77 miljoniem *euro*, šī pāreja netika īstenota.2018. gadā finansējums budžeta programmā “Augstākā izglītība” sastāda 67 miljonus *euro*, kas joprojām ļauj finansēt esošās budžeta vietas tikai pēc minimāliem koeficientiem. Lai nodrošinātu pāreju uz optimāliem koeficientiem, būtu nepieciešams papildu finansējums 67,9 miljoni *euro* gadā.2017. gada 19. oktobrī valsts sekretāru sanāksmē tika izsludināts Ministrijas sagatavotais Ministru kabineta noteikumu projekts “Grozījumi Ministru kabineta 2006. gada 12. decembra noteikumos Nr. 994 "Kārtība, kādā augstskolas un koledžas tiek finansētas no valsts budžeta līdzekļiem”, kurā tika aktualizētas studiju vietas bāzes izmaksas saskaņā ar ministrijas pasūtījumā veikto pētījumu par aktuālām izmaksām (prot. Nr. 41 10. §) (VSS-1123). Taču ministrijas piedāvātie grozījumi netika saskaņoti no Finanšu ministrijas puses kura norādīja, ka to īstenošanai nepieciešams papildu finansējums ievērojamā apmērā, un Finanšu ministrija nevar atbalstīt tāda noteikuma projekta tālāku virzību, par kura īstenošanai nepieciešamo papildu finansējumu nav pieņemts Ministru kabineta lēmums.Attiecībā uz mehānismu, kas veicinātu augstākās izglītības pieejamību reģionos un darba tirgus vajadzībām atbilstošu programmu attīstību, informējam, ka augstākās izglītības pieejamību reģionos visvairāk veicinātu papildu budžeta vietu piešķiršana, ko pieprasa visas reģionālās augstskolas ikgadējās pārrunās ar ministriju. Taču ministrijas rīcībā nav līdzekļu šādam pieprasījumam. Ministrija 2018. gada budžeta veidošanas procesā iesniedza prioritāro pasākumu par papildu 2 000 budžeta vietām STEM nozarēs, kam būtu nepieciešams papildu finansējums 6 miljonu *euro* apmērā. Tas ļautu vienlaicīgi piešķirt papildu budžeta vietas gan Rīgas, gan reģionālām augstskolām, kā arī sniegtu finansējumu darba tirgus vajadzībām atbilstošu programmu attīstībai. Saskaņā ar Ekonomikas ministrijas darba tirgus prognozēm, kā arī saskaņā ar Ministru kabineta 2018. gada 20. februāra noteikumiem Nr. 108 “Specialitātes (profesijas), kurās prognozē būtisku darbaspēka trūkumu un kurās darbā Latvijas Republikā var uzaicināt ārzemniekus”, tieši STEM jomās veidojās ievērojams kvalificētā darba spēka trūkums. Taču šīs ministrijas pieprasījums netika atbalstīts 2018. gada budžeta veidošanas procesā. Ņemot vērā augstāk minēto ministrija plāno sagatavot informatīvo ziņojumu par Ministru kabineta rīkojuma 3. punkta 3.2. apakšpunktā minēto uzdevumu izpildei nepieciešamo finansējumu.Gadījumā, ja papildu finansējums netiks piešķirts Ministru kabineta rīkojuma 3. punkta 3.2. apakšpunktā noteiktiem mērķiem, ministrija sagatavos attiecīgu grozījumu Ministru kabineta rīkojumā, svītrojot 3. punkta 3.2. apakšpunktu. Lai sagatavotu informatīvo ziņojumu un atkarībā no 2019. gada budžeta veidošanas procesā pieņemtajiem lēmumiem, ministrija izstrādāja Ministru kabineta rīkojuma projektu “Grozījums Ministru kabineta 2015. gada 29. jūnija rīkojumā Nr. 333 “Par jauna augstākās izglītības finansēšanas modeļa ieviešanu Latvijā”” (turpmāk – rīkojuma projekts), kurā ir paredzēts aizstāt Ministru kabineta rīkojuma 3. punkta 3.2. apakšpunktā vārdus un skaitļus “līdz 2017. gada 1. jūnijam” ar vārdiem un skaitļiem “līdz 2018.gada 1. decembrim.”. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

 07.03.2018.

 N. Mazure, 67047940

 Nadezda.mazure@izm.gov.lv